b'\n_START_ARTICLE_\nMonkey Island 2: LeChuck\'s Revenge\n_START_SECTION_\nArgument\n_START_PARAGRAPH_\nEl joc comen\xc3\xa7a amb el protagonista, Guybrush Threepwood, penjant d\'una corda en una mena de barranc, mentre aguanta un cofre amb una m\xc3\xa0, apareix la governadora Marley a dalt del barranc, es despenja per una segona corda i li demana qu\xc3\xa8 fa. En Guybrush li explica la hist\xc3\xb2ria de com ha arribat fins all\xc3\xa0. Tot comen\xc3\xa7a uns mesos despr\xc3\xa9s d\'haver ven\xc3\xa7ut en LeChuck, en Guybrush, a l\'illa de Scabb, es vanta de la seva vict\xc3\xb2ria mentre la resta de pirates es mofen d\'ell, en Guybrush afirma que ara vol trobar el m\xc3\xa9s gran tresor de tots, el "Big Whoop", i que ha comen\xc3\xa7at a buscar-lo all\xc3\xa0, a Scabb, per\xc3\xb2 tots saben que a l\'illa de Scabb no hi ha tresors, aix\xc3\xad que en Guybrush decideix marxar d\'all\xc3\xa0._NEWLINE_El primer cap\xc3\xadtol, "L\'embargament d\'en Largo LaGrande", ens narra com l\'ex-primer oficial d\'en LeChuck, qui controla l\'illa de Scabb, ha imposat un embargament a l\'entrada i la sortida de vaixells de l\'illa. En Guybrush est\xc3\xa0 atrapat all\xc3\xa0 i ha de v\xc3\xa8ncer en Largo per a poder marxar. Ho aconsegueix gr\xc3\xa0cies a un ninot vud\xc3\xba que li fabrica la sacerdotesa del primer joc, per\xc3\xb2 comet l\'error de mostrar a en Largo LaGrande la barba del difunt LeChunck, ja que en Largo la hi roba i la utilitza per a ressuscitar en LeChuck (ara convertit en un zombi). La sacerdotesa explica a en Guyrush que necessita el tresor del Big Whoop per a poder lliurar-se d\'en LeChuck definitivament, tamb\xc3\xa9 li explica que els qui van trobar originalment el tresor van fer un mapa d\'on l\'havien amagat, i el van dividir en quatre trossor._NEWLINE_En el segon cap\xc3\xadtol "Les quatre parts", en Guybrush ha de recuperar els quatre trossos del mapa i tornar-lo a unir per a trobar el tresor. Per a aconseguir el mapa, en Guybrush ha de viatjar constantment, visitar diversos llocs repartits entre tres illes, l\'illa Booty, l\'illa Phatt i l\'illa Scabb (la de la primera part del joc), a cada illa trobar\xc3\xa0 elements i pistes que l\'ajudaran a resoldre l\'enigma del mapa. Aquesta \xc3\xa9s, segurament, la part m\xc3\xa9s complicada i humor\xc3\xadstica del joc. En acabar, en Guybrush li d\xc3\xb3na el mapa a un dels personatges principals del joc, en Wally B. Feed, un cart\xc3\xb2graf, perqu\xc3\xa8 l\'ajudi a localitzar l\'illa on hi ha enterrat el Big Whoop._NEWLINE_Per\xc3\xb2, arribant ja al tercer cap\xc3\xadtol, "La fortalesa d\'en LeChuck", el pirata fantasma (ara zombi) segresta en Wally i el mapa, i en Guybrush ha d\'arribar a la seva fortalesa i resoldre el laberint per a rescatar-lo i recuperar el mapa._NEWLINE_En Guybrush allibera en Wally, per\xc3\xb2 perden el mapa, per\xc3\xb2 l\'explosi\xc3\xb3 que provoquen per a fugir, els envia volant fins a l\'illa Dinky, al principi del quart i \xc3\xbaltim cap\xc3\xadtol, "L\'illa Dinky", on troba en Herman Tothroot, un personatge del primer joc i el seu lloro, qui, a canvi de galetes, l\'indica el cam\xc3\xad fins al tresor. En Guybrush fa explotar dinamita per a desentarrar el tresor, explosi\xc3\xb3 que sent la governadora Marley des de la seva mansi\xc3\xb3 a l\'illa de Booty i es dirigeix cap all\xc3\xa0 per a veure qui vol desenterrar el Big Whoop, en aquest punt tornem al principi del joc, on ten\xc3\xadem n\'Elaine i en Guybrush parlant. N\'Elaine li ofereix la seva ajuda per a recuperar el Big Whoop si en Guybrush calla d\'una vegada, per\xc3\xb2 en aquest mateix instant, la corda que aguantava en Guybrush es trenca, i en Guybrush cau dins d\'una estranya construcci\xc3\xb3 de formig\xc3\xb3 amb t\xc3\xbanels, habitacions i un ascensor amb portes blindades de metall. All\xc3\xa0 apareix en leChuck, amb un ninot vud\xc3\xba d\'en Guybrush i intenta fer-lo desapar\xc3\xa8ixer per sempre, per\xc3\xb2 nom\xc3\xa9s aconsegueix traslladar-lo de lloc dins dels t\xc3\xbanels i les habitacions de l\'extranay construcci\xc3\xb3. Aprofitant els elements que troba a les habitacions i aconseguint parts del cos d\'en LeChuck, en Guybrush fa un nou ninot vud\xc3\xba d\'en LeChuck i pot contraatacar._NEWLINE_A partir d\'aqu\xc3\xad el joc es torna completament absurd: en Guybrush li arrenca una cama a en LeChuck (mitjan\xc3\xa7ant el ninot), en LeChuck li demana que s\'acosti i li tregui la m\xc3\xa0scara, descobrint que \xc3\xa9s el seu germ\xc3\xa0 "Chuckie". Ja al final del joc, i mentre tots dos germans parlen, apareix un vigilant i els fa fora d\'all\xc3\xa0 dient que els nens no poden entrar en aquella zona, surten, convertits en nens, i es troben els seus pares enmig d\'un parc d\'atraccions. Mentrestant, n\'Elaine Marley, a l\'exterior del forat que havia fet en Guybrush a l\'illa Dinky, es pregunta qu\xc3\xa8 fa en Guybrush que triga tant i es pregunta si en LeChuck no l\'ha encantat amb algun sortilegi horrible.\n_START_SECTION_\nSistema de joc\n_START_PARAGRAPH_\nEl sistema de joc consisteix en una pantalla dividida en dues parts principals, la superior cont\xc3\xa9 els gr\xc3\xa0fics i el cursor, i la inferior una s\xc3\xa8rie de men\xc3\xbas i botons que permeten realitzar accions i combinar els elements que hem anat adquirint durant el joc. Es tracta d\'un joc en tercera persona en qu\xc3\xa8 veiem constantment en pantalla el protagonista, en Guybrush Threepwood, a qui dirigim. El joc est\xc3\xa0 pensat per a jugar-lo mitjan\xc3\xa7ant el ratol\xc3\xad, per\xc3\xb2 tamb\xc3\xa9 podem utilitzar el teclat de l\'ordinador. Seguint la l\xc3\xadnia del joc anterior, continua destacant, per l\'\xc3\xa8poca en qu\xc3\xa8 es va publicar, el fet que el joc estigui pensat perqu\xc3\xa8 el protagonista no mori mai, si falla les proves i els puzzles, senzillament ho ha de tornar a intentar fins que les superi. Igual que la resta de jocs creats amb el motor SCUMM, \xc3\xa9s un joc basat en la recerca i la combinaci\xc3\xb3 d\'elements, i no \xc3\xa9s del tot lineal, les fases o cap\xc3\xadtols del joc no s\'han de jugar necess\xc3\xa0riament de forma seguida, sobretot en el primer i el segon cap\xc3\xadtols, en el primer cap\xc3\xadtol, la recerca dels ingredients per a fabricar el ninot vud\xc3\xba de Largo LaGrande es pot realitzar en l\'ordre que m\xc3\xa9s agradi al jugador, per\xc3\xb2 per a cabar el cap\xc3\xadtol ha d\'haver trobat tots els ingredients, en el segon cap\xc3\xadtol, es poden combinar les feines en les tres illes de maneres diferents i es poden visitar les tres illes en l\'ordre que el jugador prefereixi, per a acabar el cap\xc3\xadtol cal que s\'hagin trobat tots quatre trossos del mapa._NEWLINE_El joc es pot jugar en diferents modes de dificultat, el mode f\xc3\xa0cil, "Monkey 2 Lite", permet saltar-se trencaclosques sencers del joc. En les contraportades d\'algunes edicions feien broma afirmant que aquest mode estava especialment pensat per als cr\xc3\xadtics de videojocs. \xc3\x89s un dels pocs jocs d\'aventures gr\xc3\xa0fiques de l\'\xc3\xa8poca que permetia triar el nivell de dificultat.'